
Az energiabiztonság szerepe a kínai stratégiában, különös tekintettel a szénhidrogénekre

A dolgozat célja ismertetni a Kínai Népköztársaság dinamikus gazdasági fejlődése során kialakult energiafüggőség legfontosabb jellemzőit.
A tanulmány elsősorban a szénhidrogén-függőség aspektusaira koncentrál, azonban fókuszpontját képezi az energiabiztonságnak Peking „nagy” stratégiájában betöltött szerepe is, melyeket a különféle stratégiai dokumentumok alapján vizsgálok meg. Rövid gazdaság-történeti áttekintő után elemzem a kínai energiaszektor trendjeit és jelenlegi helyzetét, külön figyelmet szentelve a szénhidrogén előállítás és import arányainak változásaira.
A TDK tartalmazza továbbá a kínai politika útkeresésének legfontosabb állomásait az energiafüggőség leküzdésének érdekében, amelyek jelenleg a kínai érdekszféra növelésének elsődleges célpontjait jelentik. Röviden bemutatom Kína befolyásának terjedését Afrikában és ennek összefüggéseit a KKP energiapolitikájával, majd külön szó esik az Indiai-óceán térségéről, valamint a Malaka-szoros jelentőségéről is. Ezután egy rövid fejezetet szentelek a Dél-kínai-tengeri szigetviták energiabiztonsági vonatkozásainak.
A dolgozat végét pedig a lehetséges alternatívák keresésével zárom, melyben bemutatom a potenciális megoldásokat a függőség csökkentésére.



